Minn għada TVM jerġa' jibda jxandar l-aġġornament minn Prof Gauci
Imtella' Awwissu 6, 2020 - Aġġornata 6 Ta' Awwissu, 2020 3:00pm Minn għada s-Supretendent tas-Saħħa Pubblika, il-Professur Charmaine Gauci, se terġa' tibda tagħti aġġornament dwar is-sitwazzjoni tal-Covid-19. Ix-xandira diretta se tibda ssir kull nhar ta' Ġimgħa fin-12.30pm u se tixxandar fuq TVM, tvm.com.mt u fuq il-paġna ta' Facebook Television Malta . Fil-bidu tal-pandemija l-aġġornament minn Prof Gauci kien isir kuljum, iżda meta l-każijiet bdew jonqsu sostanzjalment dan tnaqqas għal tliet darbiet f'ġimgħa, sakemm twaqqaf għal kollox fl-ewwel ġimgħa ta' Ġunju. Matul l-aħħar xahrejn id-dettalji ta' każijiet ġodda baqgħu jingħataw xorta waħda kuljum permezz ta' figuri ppubblikati fuq il-midja soċjali mill-awtoritajiet tas-saħħa.